Rīgā

|  |  |  |  |
| --- | --- | --- | --- |
|  | 03.09.2021 | Nr. | 4.3-6/20-VK/4880 |
|  |  |  |  |
| Uz |  | Nr. |  |

|  |
| --- |
| **Valsts kancelejai** |

|  |
| --- |
| *Par likumprojektu "Grozījumi Gada pārskatu un konsolidēto gada pārskatu likumā" (VSS-707)* |

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 164.4. apakšpunktu, iesniedzu izskatīšanai Ministru kabineta sēdē likuma “Grozījumi Gada pārskatu un konsolidēto gada pārskatu likumā” projektu (turpmāk – likumprojekts).

|  |  |
| --- | --- |
| Iesniegšanas pamatojums | Likumprojekts ir sagatavots atbilstoši Finanšu ministrijas darba plāna uzdevumam 2021-DP-04-/167 (ar 11.01.2021. rīkojumu Nr.11 apstiprinātā Finanšu ministrijas darba plāna 2021.gadam 167.punkts): Lai uzlabotu grāmatvedībā noteiktās normas, saistībā ar pamatlīdzekļu pārvērtēšanu tuvinot tās Starptautisko grāmatvedības standartu (SGS) prasībām, kā arī, lai sabiedrībai, kuras pārvedami vērtspapīri ir bijuši iekļauti regulētajā tirgū un kura iepriekš ir sagatavojusi gada pārskatus atbilstoši SGS, pārstājot būt par regulētā tirgus dalībnieci, tā varētu turpināt, neatkarīgi no tās lieluma, sagatavot gada pārskatus atbilstoši SGS, izstrādāt grozījumus Gada pārskatu un konsolidēto gada pārskatu likumā. Ministru prezidenta 2021.gada 12.maija rezolūcija Nr. 2021-1.1.1/28-28 - par nepieciešamiem uzlabojumiem pētniecības un attīstības statistikas datu iegūšanai, t.sk. izmantojot Valsts ieņēmumu dienesta Elektroniskās deklarēšanas sistēmas resursus. Grozījumu Gada pārskatu un konsolidēto pārskatu likumā, lai nodrošinātu, ka vidējo un lielo sabiedrību finanšu pārskatos tiek iekļauta detalizēta informācija par pētniecības un attīstības izmaksām, tādējādi radot iespēju iegūt detalizētākus pētniecības un attīstības statistikas datus, t.sk. izmantojot Valsts ieņēmumu dienesta Elektroniskās deklarēšanas sistēmas resursus, sagatavošana atbalstīta Latvijas Pētniecības un inovācijas stratēģiskā padomes (izveidota ar Ministru prezidenta 2019. gada 10. jūnija rīkojumu Nr. 149) 2021. gada 30. jūnija sēdē.Valsts kontroles revīzijā “Par Latvijas Republikas 2019.gada pārskatu par valsts budžeta izpildi un par pašvaldību budžetiem” sniegtais ieteikums “Finanšu ministrijai sadarbībā ar Ekonomikas ministriju un Būvniecības valsts kontroles biroju pilnveidot būvkomersantu reģistrēšanas nodevas samaksas kontroli, lai uzraugošā un valsts nodevu administrējošā iestāde spētu pārliecināties, ka visi būvkomersanti reģistrējas, sniedz patiesu informāciju un nodevu samaksā atbilstoši normatīvajam aktam”.2021. gada 6. jūlijā tika pieņemts likums “Grozījumi Komerclikumā” (Saeimas reģistrācijas Nr. 1079/Lp13), ar kuru nacionālajā regulējumā tika ieviesta Direktīva 2019/1151. Ar grozījumiem Komerclikumā tika paredzēts, ka turpmāk Uzņēmumu reģistrs veiks publikācijas Uzņēmumu reģistra tīmekļvietnē (www.info.ur.gov.lv), nevis oficiālajā izdevumā “Latvijas Vēstnesis”. Ņemot vērā, ka komercreģistra dokumentu publicēšana tiks nodrošināta Uzņēmumu reģistra tīmekļvietnē, lai salāgotu nacionālo regulējumu, arī Gada pārskatu un konsolidēto gada pārskatu likumā ir nepieciešams veikt grozījumus. |
| Valsts sekretāru sanāksmes datums un numurs | Likumprojekts izsludināts Valsts sekretāru 2021.gada 12.augusta sanāksmē (prot. Nr.28, 8.§), VSS-707. |
| Informācija par saskaņojumiem | Atbilstoši Valsts sekretāru 2021.gada 12.augusta sanāksmes protokola Nr.28, 8.§ likumprojekts un tā sākotnējās ietekmes novērtējuma ziņojums (anotācija) bija jāsaskaņo ar Tieslietu ministriju, Ekonomikas ministriju, Veselības ministriju, Zemkopības ministriju, Latvijas Darba devēju konfederāciju un Latvijas Brīvo arodbiedrību savienību. Tieslietu ministrija atbalstīja Valsts sekretāru sanāksmē izsludinātā likumprojekta un tā sākotnējās ietekmes novērtējuma ziņojuma (anotācijas) tālāko virzību bez iebildumiem, tomēr sniedza priekšlikumus to papildināšanai, lai saskaņotu Gada pārskatu un konsolidēto gada pārskatu likumā un Komerclikumā (2021. gada 6. jūlijā Saeimā pieņemto grozījumu redakcijā) ietvertās publikācijas prasības.Ekonomikas ministrija,Zemkopības ministrija, Latvijas Darba devēju konfederācija un Latvijas Brīvo arodbiedrību savienība atbalstīja Valsts sekretāru sanāksmē izsludinātā likumprojekta un tā sākotnējās ietekmes novērtējuma ziņojuma (anotācijas) tālāko virzību bez iebildumiem un priekšlikumiem.Veselības ministrija atzinumu nesniedza.Likumprojekts tika nosūtīts viedokļa sniegšanai Latvijas Zvērinātu revidentu asociācijai un Latvijas Republikas Grāmatvežu asociācijai. Abas minētās asociācijas informēja, ka attiecībā uz likumprojektu iebildumu vai papildinājumu nav.Sabiedrības līdzdalības periodā tika saņemts priekšlikums no Latvijas Republikas Ārpakalpojumu grāmatvežu asociācijas par papildu pienākumu noteikšanu likumā personām, kuras sagatavo un paraksta gada pārskatu vai konsolidēto gada pārskatu, attiecībā uz šo pārskatu iesniegšanu Valsts ieņēmumu dienesta Elektroniskajā deklarēšanas sistēmā. Minētais priekšlikums tika izvērtēts darba grupas, kas izveidota ar Finanšu ministrijas 2018.gada 3.maija rīkojumu Nr.150 jauna grāmatvedības likuma projekta un uz jaunā likuma pamata izdodamo Ministru kabineta noteikumu projektu izstrādei (turpmāk – darba grupa), 2021.gada 5.augusta sēdē, kurā piedalījās arī Valsts ieņēmumu dienesta pārstāvji, bet privāto sektoru pārstāvēja Latvijas Zvērinātu revidentu asociācijas, Latvijas Republikas Grāmatvežu asociācijas, Latvijas Republikas Ārpakalpojumu grāmatvežu asociācijas un Latvijas tirdzniecības un rūpniecības kameras pārstāvji. Darba grupa minēto priekšlikumu neatbalstīja, jo priekšlikumā minētais attiecas uz katra uzņēmuma (arī grāmatvedības ārpakalpojuma sniedzēja) iekšējās kontroles jomu, kā arī grāmatveža ētiku.Likumprojekta 3.pantā paredzētais grozījums par likuma 53.panta pirmās daļas papildināšanu ar 17.punktu, lai noteiktu prasību finanšu pārskata pielikumā sniegt detalizētu informāciju par pētniecības un attīstības izmaksām, pieņemts zināšanai un atbalstīts Latvijas Pētniecības un inovācijas stratēģiskās padomes (izveidota saskaņā ar Ministru kabineta 2014. gada 16. septembra noteikumu Nr. 553 “Latvijas Pētniecības un inovācijas stratēģiskās padomes nolikums” 7. punktu un Ministru prezidenta 2019. gada 10. jūnija rīkojumu Nr. 149) 2021. gada 30. jūnija sēdē. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Budžeta un finanšu politika (2.4. Grāmatvedība). |
| Atbildīgā amatpersona | Grāmatvedības un revīzijas politikas departamenta direktore Daina Robežniece. |
| Uzaicināmās personas | Grāmatvedības un revīzijas politikas departamenta direktore Daina Robežniece.Grāmatvedības politikas un metodoloģijas nodaļas vadītāja Arta Priede. |
| Projekta ierobežotas pieejamības statuss | Nav ierobežotas lietošanas statuss. |
| Cita informācija | Nav. |
| Lēmuma pieņemšanas galīgais termiņš | Likumprojekts virzāms kopā ar likumprojektu "Par vidēja termiņa budžeta ietvaru 2022., 2023. un 2024. gadam" un likumprojektu "Par valsts budžetu 2022. gadam". |

Pielikumā:

1. Likumprojekts uz 2 lpp. *(datne: FMlik\_**010921\_grozGPKGPL)*;
2. Likumprojekta sākotnējās ietekmes novērtējuma ziņojums (anotācija) uz 15 lpp. *(datne: FManot\_\_010921\_grozGPKGPL (2))*;
3. Tieslietu ministrijas 2021.gada 25.augusta atzinums uz 1 lpp. *(datne: TMatz\_250821\_VSS-707);*
4. Tieslietu ministrijas 2021.gada 31.augusta atzinums Nr.1-9.1/940 uz 2 lpp. *(datne: TMatz\_300821\_FM\_VSS\_707);*
5. Ekonomikas ministrijas 2021.gada 30.augusta atzinums Nr.3.1-20/2021/252 uz 1 lpp. *(datne: EMatz\_300821\_VSS-707);*
6. Zemkopības ministrijas 2021.gada 26.augusta atzinums uz 1 lpp. *(datne: ZMatz\_260821\_VSS-707);*
7. Latvijas Darba devēju konfederācijas 2021.gada 13.augusta atzinums uz 1 lpp. *(datne: LDDKatz\_130821\_VSS-707);*
8. Latvijas Brīvo arodbiedrību savienības 2021.gada 25.augusta atzinums uz 1 lpp. *(datne: LBASatz\_250821\_VSS-707).*

|  |  |  |
| --- | --- | --- |
|  |  |  |
|  |  |  |

|  |  |  |
| --- | --- | --- |
| Ministrs | (paraksts\*) | J.Reirs |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Priede 67-083-866

Arta.Prede@fm.gov.lv